रूपनगढ़ रोड के डिवाइडर पर ऐतराज
मदनगंज-किशनगढ़| किशनगढ़मार्बल एसोसिएशन के संरक्षक रमेश राठी के नेतृत्व में रूपनगढ़ रोड स्थित व्यापारियों ने विधायक भागीरथ चौधरी नगर परिषद सभापति सीताराम साहू ने बन रही निर्माणाधीन सड़क के मध्य बनने वाले डिवाइडर से होने वाली परेशानियों से अवगत करवाया। व्यापारियों ने जानकारी देते हुए बताया कि डिवाइडर से सड़क के पास स्थित व्यावसायिक परिसरों में मार्बल लदान के लिए लगने वालों ट्रकों काे आवाजाही में परेशानी होगी। बड़े ट्रकों का तो परिसर में आना ही बंद हो जाएगा। इससे दुर्घटना होने की संभावना बढ़ जाएगी। विधायक चौधरी नगर परिषद सभापति सीताराम साहू ने शिष्ट मंडल को आश्वस्त करते हुए कहा कि इस समस्या पर कार्रवाई कर राहत प्रदान करने का प्रयास करेंगे। शिष्ट मंडल में गौरीशंकर छापरवाल, महेश शर्मा, सुनिल दरगड़, प्रकाश राठी, फूलचंद शर्मा, सुरेश पटवारी, सुरेश राठी, राजेश शर्मा, आनंद अग्रवाल, प्रकाश छापरवाल, चंद्रप्रकाश माहेश्वरी अनुराग शर्मा सहित अन्य मौजूद थे।
bho_Deva hin_Deva